На основи члена 2. точка 1) алинея 3, точка 2) алинея 4. и точка 3) алинея 3 и 10. Покраїнскей скупштинскей одлуки о додзельованю буджетних средствох за финансованє и софинансованє програмних активносцох и проєктох у обласци основного и штреднього образованя и воспитаня и школярского стандарду у Автономней покраїни Войводини («Службени новини АПВ», число 14/15 и 10/17) и члена 16. пасус 2. Покраїнскей скупштинскей одлуки о покраїнскей управи («Службени новини АПВ», число 37/14, 54/14 – др. одлука, 37/16, 29/17, 24/19, 66/20 и 38/21), покраїнски секретар за образованє, предписаня, управу и национални меншини – национални заєднїци, п р и н о ш и

ПРАВИЛНЇК О ВИМЕНКОХ ПРАВИЛНЇКУ О ДОДЗЕЛЬОВАНЮ БУДЖЕТНИХ СРЕДСТВОХ ПОКРАЇНСКОГО СЕКРЕТАРИЯТУ ЗА ОБРАЗОВАНЄ, ПРЕДПИСАНЯ, УПРАВУ И НАЦИОНАЛНИ МЕНШИНИ – НАЦИОНАЛНИ ЗАЄДНЇЦИ ЗА ФИНАНСОВАНЄ И СОФИНАНСОВАНЄ ВИРОБКУ ТЕХНЇЧНЕЙ ДОКУМЕНТАЦИЇ ЗА ПОТРЕБИ УСТАНОВОХ ОСНОВНОГО И ШТРЕДНЬОГО ОБРАЗОВАНЯ И ВОСПИТАНЯ НА ТЕРИТОРИЇ АВТОНОМНЕЙ ПОКРАЇНИ ВОЙВОДИНИ

Член 1.

У Правилнїку о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє виробку технїчней документациї за потреби установох основного и штреднього образованя и воспитаня на териториї Автономней покраїни Войводини („Службени новини АПВ“, число 5/25) назву Правилнїку ше меня и вона глаши: «Правилнїк о додзельованю буджетних средствох Покраїнского секретарияту за образованє, предписаня, управу и национални меншини – национални заєднїци за финансованє и софинансованє виробку технїчней документациї за потреби установох основного, штреднього образованя и воспитаня и предшколских установох на териториї Автономней покраїни Войводини».

Член 2.

У члену 1. пасус 1. ше меня и вон глаши:

«Зоз тим правилнїком ше ушорює способ, условия и критериюми за додзельованє буджетних средствох за финансованє и софинансованє технїчней документациї за потреби установох основного, штреднього образованя и воспитаня и предшколских установох на териториї Автономней покраїни Войводини, у складзе зоз апроприяциями яки одобрени з одлуку о буджету Автономней покраїни Войводини у рамикох окремного роздїлу Покраїнского секретарияту за образованє, предписаня, управу и национални меншини – национални заєднїци (у дальшим тексту: Секретарият)».

**Член 3.**

Член 2. ше меня и вон глаши:

«Член 2.

«Право на додзельованє средствох маю установи основного и штреднього образованя и воспитаня на териториї АП Войводини, чий снователь Република Сербия, автономна покраїна або єдинка локалней самоуправи и єдинки локалней самоуправи, за потреби предшколских установох, на териториї АП Войводини (у дальшим тексту: хаснователє)».

Член 4.

У члену 3. пасус 4. ше меня и вон глаши:

«Конкурс отворени **од 29.1.2025. року по 17.3.2025. року.»**

Член 5.

У члену 5. пасус 1. ше меня и вон глаши:

«Покраїнски секретар цо компетентни за роботи образованя (у дальшим тексту: покраїнски секретар) формує Комисию за запровадзованє Конкурсу за финансованє и софинансованє технїчней документациї за потреби установох основного, штреднього образованя и воспитаня и предшколских установох на териториї Автономней покраїни Войводини (у дальшим тексту: Комисия)».

Член 6.

Член 7. ше меня и вон глаши:

«Член 7.

Критериюми за оценьованє приявох тоти:

|  |  |  |
| --- | --- | --- |
| Порядкове  число | Критериюми | Боди |
| 1 | значносц реализациї проєкту у одношеню на безпечносц и здравє дзецох/школярох, наставнїкох и занятих хтори хасную обєкти | 0-30 |
| 2 | значносц реализациї проєкту у одношеню на дзвиганє квалитету и модернизациї окончованя воспитно-образовней роботи и условийох за пребуванє дзецох/школярох и занятих | 0-20 |
| 3 | значносц реализациї проєкту у одношеню на злєпшанє енерґетскей ефикасносци обєктох, односно зашпорованє горива за зогриванє обєктох | 0-10 |
| 4 | финансийна оправданосц проєкту | 0-10 |
| 5 | иснованє других жридлох финансованя – софинансованє реализациї проєкту | 0-10 |
| 6 | отримуюцосц – длуготирвацосц ефекту злєпшаня условийох хаснованя обєкту по реализациї проєкту | 0-10 |
| 7 | активносци хтори подняти зоз цильом реализациї проєкту | 0-5 |
| 8 | ступень розвитосци єдинки локалней самоуправи на чиєй ше териториї находзи установа образованя | 0-5 |

Член 7.

Тот правилнїк ступа на моц по обявйованю у «Службених новинох Автономней покраїни Войводини» и будзе поставени и на урядовим интернет-боку Покраїнского секретарияту за образованє, предписаня, управу и национални меншини – национални заєднїци.

**Число: 000205912 2025 09427 004 001 000 001**

**Нови Сад, 25.2.2025. року**

ПОКРАЇНСКИ СЕКРЕТАР,

Роберт Отот